Nuwe Opod-nommer 'bemagtig gemeenskappe' | Maroela Media
Bheki Cele, minister van polisie, tydens die bekendstelling van Opod se nuwe nommer. (Foto: Jairus Mmutle/GCIS)
Die minister van polisie, Bheki Cele, sê hoewel hy vol vertroue is dat die meeste polisielede hardwerkende, toegewyde en eerlike beamptes is, is daar wél diegene wat die goeie naam van die polisie skade berokken.
Cele was Maandagoggend by die bekendstelling van die onafhanklike polisieondersoekdirektoraat (Opod) se nuwe tolvrye noodnommer.
"Ons almal weet wangedrag deur die polisie, of dit nou 'n bewering is of reeds bewys is, het 'n negatiewe uitwerking op ons samelewing. Enige oortreding wat 'n wetstoepasser begaan, kalwe die vertroue wat gemeenskappe in die polisie het weg. Dié beamptes wat die eed wat hulle aflê om te dien en te beskerm in oneer bring, het geen plek in die polisie nie."
Cele sê dit is Opod se werk om onafhanklike ondersoeke na beweerde oortredings te doen en dat hy die polisie ten alle tye aanspreeklik moet hou.
"Opod het in die verlede – en doen dit steeds – misdadigers wat hulle as polisielede voordoen, vasgetrek. Dit sluit in die inhegtenisneming van polisiebeamptes wat betrek word by beweerde korrupsie en diegene wat hul grondwetlike plig skend.
"Wat ook al die geval, Opod moet sy magte billik, onpartydig en sonder vrees, guns of vooroordeel uitoefen."
Cele sê die nuwe noodnommer bemagtig gemeenskappe soos nog nooit tevore nie.
"Ek glo die bekendstelling van die Opod-noodlyn neem hom een stap nader om in 'n posisie te wees as 'n doeltreffende en onpartydige oorsigliggaam. Dit is ook 'n stap wat die mense van die land gaan dien," het hy gesê.
Cele sê danksy die nommer gaan mense beter toegang tot geregtigheid en regstelling hê en hy mense gevra om die nommer oordeelkundig en verantwoordelik te gebruik.
"Verkla beamptes wat aan diens slaap. Verkla beamptes wat slagoffers van geslag- of gesinsgeweld by polisiestasies wegwys. Verkla beamptes wat staatshulpbronne en -voertuie misbruik. Verkla beamptes wat burgers teister en intimideer. Verkla beamptes wat help dat dwelms verkoop word en dwelmhandelaars beskerm. Meld alle vorme van korrupsie deur beamptes aan," het Cele gevra.
Die minister sê die gehalte van Opod se ondersoek is uiters belangrik om te verseker die polisie word vir enige wandade aanspreeklik gehou en dit is net so belangrik dat diegene wat klagtes aanmeld deurlopend goeie diens van die direktoraat ontvang.
"Bevindings van ondersoeke moet binne 'n aanvaarbare tyd gemaak word sodat diegene wat skuldig bevind word aan die pen kan ry en beamptes wat onskuldiges bevind word, na hul poste kan terugkeer."
Cele sê wanneer ondersoeke voortsleep of nie binne 'n redelike tyd afgehandel word nie, glo mense dikwels dat die polisie onregmatig opgetree het. Hy sê 'n vertraging in die afhandeling van sake berokken verdere skade aan die vertroue wat mense in die polisie stel.
"Eenvoudig gestel: Ondersoeke sonder enige uitslag skep 'n kloof tussen die polisie en gemeenskappe wat ons nie kan bekostig nie. Een ding is seker: Opod moet altyd 'n korrektiewe eerder as straffende rol speel.
"Ek is vol vertroue dat die nuwe telefoniese toegang tot Opod gaan gemeenskaplike voordeel vir die polisie en die gemeenskappe wat ons dien, inhou."
Die onafhanklike polisieondersoekdirektoraat se kontaknommer is 0800 111 696.
O neh! Nou waar verkla ons jou? Wat openlik teen blanke mense kies? Wat openlik sê ons moenine huil as ons seerkry nie?
Almal gaan die nommer bel om jou te verkla ou Cele!
Wide awake and fast asleep ne!
Dit sal nigal help as daar vir 'n slaggie' n beduidende aantal blankes aangestel kan word. Maar nou ja, die hoed haat blankes en hy weet dat as blankes gaan kla word hulle klagtes in net "gefile".
This Cele…he is fast and good………….
Fast asleep and good for nothing …!!!!
Hoekom nog kla hulle doen dit elke dag en jy Cele sonny jy doen niks nie,Doen liewer iets aan die plaasmoorde wat jy so ontken.Dit is 'n prioriteitsmisdaad (skedule 6) oortreding geen borg niks nie asb.